Enorme sprik i nye politi-Norge
Det viser tall fra Politidirektoratet som på VGs forespørsel har beregnet hvor mange innbyggere, politiansatte og hvor store de 12 nye politidistriktene vil bli:Folkemengde pr. 31. desember 2014 i de planlagte politidistriktene: SØR-ØST 870.134 ØST 691.642 OSLO 647.910 VEST 577.332 ROGALAND 511.333 TRØNDELAG 445.830 INNLANDET 384.059 AGDER 294.025 MØRE OG ROMSDAL 263.870 NORDLAND 241.712 NORD 208.233 ØSTFINNMARK 30.889 Kilde: POLITIDIREKTORATET Politimester Hans Sverre Sjøvold i Oslo kan ikke lenger skryte av å være den som skal sikre lov og orden for flest innbyggere. Han faller ned på tredjeplass, kraftig slått av det nye distriktet øst for Oslofjorden som skal betjene nesten 900.000 innbyggere. Men Sjøvold har fortsatt flest ansatte – fem ganger mer enn to av de nordligste distriktene og Møre og Romsdal. Og 13 ganger flere enn det Ellen Katrine Hætta i Kirkenes har. I areal er Oslo desidert minst. Det nye og største politidistriktet er det som skal betjene innlandet og Mjøsregionen. Der skal 790 politiansatte passe på 384.000 innbyggere som bor spredt over et område på over 52.000 kvadratkilometer.Antall ansatte i de planlagte politidistriktene: OSLO 2614 SØR-ØST 1848 ØST 1627 VEST 1214 ROGALAND 1055 TRØNDELAG 926 INNLANDET 790 AGDER 605 NORDLAND 569 NORD 555 MØRE OG ROMSDAL 502 ØSTFINNMARK 205 Kilde: Politidirektoratet Oslos politimester har flere ganger tatt til orde for at fremtidens distrikt også bør omfatte Asker og Bærum, gjerne også Romerike. Det håpet får Sjøvold ikke innfridd hvis politireformen står seg når Stortinget har sagt sitt. – Ja, vi får ikke noen partner å bryne oss på. Det er synd, men vi skal greie oss likevel, slår Sjøvold fast. Politidirektoratet kan ikke besvare VGs spørsmål så lenge proposisjonen om det nye Politi-Norge ikke er behandlet i Stortinget. Men det gjør justis- og beredskapsminister Anders Anundsen.Areal i kvadratkilometer i de 12 nye politidistriktene: INNLANDET 52.590 NORD 50.291 TRØNDELAG 41.254 NORDLAND 38.481 SØR-ØST 32.725 VEST 32.542 ØST-FINNMARK 24.203 MØRE OG ROMSDAL 15.100 AGDER 14.879 ROGALAND 12.446 ØST 8806 OSLO 454 Kilde: POLITIDIREKTORATET – Forskjellene blir ikke større enn de er i dag, men vi kommer ikke utenom at Norge er et langstrakt land. Det kan vi ikke gjøre noe med. Det vil fortsatt være ulikheter. Han viser til dagens situasjon hvor noen av landets 27 politidistrikter leverer gode resultater i form av oppklaring av kriminalitet og får straffesakene raskt unna, mens andre ikke er gjør det like bra. – Vi vil nå få et politi som i større grad er likt over hele landet. I politireformen fokuserer vi på nærpolitiet, på samarbeid med andre etater, bedre planlegging og tilstedeværelse. De to siste årene har vi styrket politiet med 630 millioner kroner og 700 nye stillinger, en satsing uten like i manns minne. Det skal gi mer robusthet og bedre beredskap og oppklaring av kriminalitet i hele landet, lover Anders Anundsen.– Det å gå ned fra 27 til 12 politidistrikter er en massiv forbedring. Problemet er ikke at det blir for store distrikter, men at det med dagens ordning er for mange små. Slik forklarer Høyrest nestleder i justiskomiteen, Andes Werp hvorfor han som en av de fire som forhandlet frem politireformen endte opp med denne løsningen. – Det er i dag for små og sårbare fagmiljøer. Det er derfor påkrevd å bygge opp større miljøer for å løse de tunge og krevende saker innen områder som organisert og økonomisk kriminalitet og overgrep mot barn. Mange og små politidistrikter fører til at det blir altfor store forskjeller i kvaliteten på den tjenesten politiet skal gi innbyggerne. Oppklaringsprosenten og saksbehandlingstiden varierer også altfor mye. Med reformen forventer vi, som det fremgår av forliket, at flere saker med antatt gjerningsmenn som i dag henlegges skal gå kraftig ned. Dette er saker som opprører innbyggerne – og meg selv – og som gjør noe med folks alminnelige rettsoppfatning, mener Anders Werp. Arbeiderpartiet håper regjeringen og Venstre vil samarbeide om politireformen slik at den står seg over tid. – For Arbeiderpartiet er noe av det viktigste at det blir mer politikraft der folk bor. Dessverre er det vanskelig å lese ut av regjeringens forslag hva som blir resultatet for lokalsamfunnene rundt om i landet, sier leder av justiskomiteen Hadia Tajik (Ap).
Å kutte fra dagens 27 til 12 politidistrikter løser ikke alle problemene: Også etter politireformen vil forskjellene være store i politi-Norge. store i politi-Norge.